CELEX: E2021P0004
Language: fi
Date: 2021-07-09 00:00:00
Title: SÝN hf:n 9 päivänä heinäkuuta 2021 EFTAn valvontaviranomaista vastaan nostama kanne (Asia E-4/21) 2021/C 343/10

26.8.2021   
            
            
               FI
            
            
               Euroopan unionin virallinen lehti
            
            
               C 343/29
            
         
      SÝN hf:n 9 päivänä heinäkuuta 2021 EFTAn valvontaviranomaista vastaan nostama kanne
      (Asia E-4/21)
      (2021/C 343/10)
      SÝN hf, asiamiehenään asianajaja Dóra Sif Tynes, ADVEL, Kalkofnsvegur 2, 101 Reykjavik, Islanti, nosti 9 päivänä heinäkuuta 2021 EFTAn tuomioistuimessa kanteen EFTAn valvontaviranomaista vastaan.
      SÝN hf. pyytää, että EFTAn tuomioistuin
      
                  1.
               
               
                  kumoaa EFTAn valvontaviranomaisen 26 päivänä maaliskuuta 2021 tekemän päätöksen N:o 023/21/KOL, joka koskee Farice ehf:lle kolmanteen merenalaiseen kaapeliin investoimiseen myönnettävää tukea,
               
            
                  2.
               
               
                  määrää EFTAn valvontaviranomaisen maksamaan oikeudenkäyntikulut kokonaisuudessaan.
               
            Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
      
                  —
               
               
                  Sýn, jäljempänä ”kantaja”, on tietoliikenne- ja mediayhtiö, joka toimii kaikilla Islannin televiestintä- ja lähetysmarkkinoilla ja jonka rekisteröity toimipaikka on osoitteessa Suðurlandsbraut 8, Reykjavik. Yhtiö saanut alkunsa Íslandssími hf:n ja Tal hf:n perustamisesta 1990-luvun lopulla, kun televiestintäpalvelujen tarjoaminen vapautettiin Islannissa. Kantaja tarjoaa kattavia sähköisiä viestintäpalveluja, mukaan lukien datakeskuspalvelut, Vodafone-tuotenimellä Vodafone Group plc:n kanssa tehdyn kumppanuussopimuksen mukaisesti.
               
            
                  —
               
               
                  Islantilaiset ja färsaarelaiset osapuolet perustivat Farice hf:n vuonna 2002 valmistelemaan, rakentamaan ja hoitamaan merenalaista tietoliikennekaapelijärjestelmää kansainvälisten yhteyksien tarjoamiseksi Islannin, Färsaarten ja Yhdistyneen kuningaskunnan välillä.
               
            
                  —
               
               
                  Tämä hakemus on kanne, joka koskee EFTAn valvontaviranomaisen päätöksen N:o 023/21/KOL, jäljempänä ”riidanalainen päätös”, kumoamista. Riidanalainen päätös tehtiin 26 päivänä maaliskuuta 2021 Islannin viranomaisten 23 päivänä maaliskuuta 2021 toimittaman ilmoituksen jälkeen.
               
            
                  —
               
               
                  Kantaja vaatii riidanalaisen päätöksen kumoamista sillä perusteella, että EFTAn valvontaviranomainen
                  
                              —
                           
                           
                              rikkoi valvontaviranomaisen ja tuomioistuimen perustamisesta tehdyn EFTA-valtioiden sopimuksen, jäljempänä ”valvonta- ja tuomioistuinsopimus”, pöytäkirjassa 3 olevan I osan 1 artiklan 2 kohdan mukaista velvollisuuttaan aloittaa muodollinen tutkintamenettely, koska sen olisi pitänyt epäillä toimenpiteen yhdenmukaisuutta ETA-sopimuksen kanssa.
                           
                        
                              —
                           
                           
                              rikkoi valvonta- ja tuomioistuinsopimuksen 16 artiklan mukaisia velvollisuuksiaan esittää riittävät perustelut.